**תשובון**

**פרשת דמאניוק**

1.מה היה חלקם של האוקראינים במעשי הרצח? מיהו "איוואן האיום" וכיצד התגלגל לשירות הנאצים?   
חלק מהסגל בטרבלינקה היה אוקראיני. הייתה אוגדה אוקראינית שלחמה נגד הנאצים שעמדה בפני השמדה. המפקד שלה נכנע לצד הנאצי, וחייליו לא רצו ליפול לשבי ולכן הצטרפו לנאצים ולחמו נגד הצבא האדום. חלק מהם נשלחו להכשרה במחנה טרבניקי ואח"כ שובצו כשומרים במחנות נאצים. איוון האיום היה אחד השומרים במחנה טרבלינקה- מחנה השמדה בעיקר ליהודי פולין. הוא אמנם היה שומר זוטר בן 20 שהיה אחראי על הפעלת תאי גזים ועל שמירת הסדר, אך נודע במיוחד בשל האכזריות והסדיסטיות שלו שלא נגעו למילוי תפקידו בהכרח. בעתיד, איוון דמאניוק הועמד לדין בישראל על בסיס החשד שהוא היה איוון האיום מטרבלינקה.

2. כיצד "תקפה" ארה"ב את סוגיית דמאניוק, באיזו עילה משפטית פתחה נגדו בהליכים ? מדוע סירבה ישראל בתחילה לקבל לידיה את ג'ון איוואן דמאניוק ? מדוע לבסוף "נתרצתה" וקיבלה אותו ?  
ארה"ב תקפה את סוגיית דמאניוק בנוגע להפרת חוקי ההגירה שעשה. האשמה שניסו לייחס לו היא שהוא שיקר כשהוא מילא את הטפסים כשנכנס לארה"ב וזו עבירה מאד רצינית בארה"ב- בעקבותיה הוא עלול להפסיד את אזרחותו ולהיות מגורש. כיוון שארה"ב נקטה במדיניות שלא מתערבת בדין הנאצים, היא חתרה לכך שייעשה עימו דין במדינה אחרת. כאשר ארה"ב פנתה לישראל בבקשה שתעמיד לדין את דמאניוק, היא סירבה בשלב הראשון כיוון שהבחינה שחומר הראיות אינו מספק ולכן לא רצתה להסתכן בכך שתעמיד לדין נאצי ולבסוף הוא יזוכה. בסופו של דבר, ישראל הסכימה לפי ברנע כיוון שארה"ב איימה שתפרסם בעולם את הסירוב הישראלי- מוניטין שמדינת ישראל לא רוצה להעמיד לדין נאצי.

3. הסבירי: מהי טענת ההגנה העולה בקטע ? מה קבע בית-המשפט ביחס לטענה זו?

טענת ההגנה כפי שעולה בקטע נוגעת לזהותו השגויה של איוון האיום כאיוון דמאניוק. ההגנה טענה שהמעשים שאיוון האיום עשה היו נוראיים ולא מקובלים ושהם מצרים על כך, אך שיש כאן טעות בזיהוי ואיוון דמאניוק אינו איוון האיום. דמאניוק בכלל היה חייל בצבא האדום. הם ביססו את טענתם על עדויות של שומרים מטרבלינקה, תמונות של איוון האיום כאדם עם צלקת וכו'. בית המשפט מזכה את איוון דמאניוק בשל חמת הספק. כיוון שקיים ספק בדבר זהותו של איוון האיום, לא יוכל בית המשפט להכריע האם מדובר באותו אדם ובהמשך לגזור עליו דין מוות. מחמת ספק זו, זיכה בית המשפט את איוון דמאניוק.

4. הסבר כיצד ניסו לתקוף את זיכויו של דמאניוק, ומה הייתה תשובתו של ברק לכך ?

התביעה טענה שלפי הפסיקה של בית המשפט המחוזי, הנאשם עבר הכשרה ב"טרבניקי" ולאחרי הקורס נשלחים האנשים לסוביבור או טרבלינקה. לכן, ייתכן שאיוון דמאניוק אינו איוון האיום מטרבלינקה ואין לנו הוכחה שהוא שירת שם, אך הם ביקשו לשנות את כתב האישום לכך ששירת בסוביבור כשומר. השופט ברק דחה את טענותיהם כיוון שלא היו בידי התביעה הוכחות לכל שהוא שירת בסוביבור, והחומר הראייתי שיש כרגע אינו מספיק בכדי להשאיר אדם ללא הרשעה 7 שנים. השופט ברק ביקש "ראשית ראיה" בכדי להשאירו במעצר- ובשעה שלא הייתה, הוא שוחרר. תנועת לפיד (תנועה להנחלת לקחי השואה) הגישה עתירה לבג"ץ נגד ההחלטה לשחרור דמאניוק, שדחה את העתירה בשל היעדר ראשית ראיה.

5. תאר את השתלשלות הסגרתו של דמאניוק לישראל. מה היו הסיבות והנסיבות?

אחרי חיסול המחנה (טרבלינקה) אייוון האיום נעלם והיו שמועות שהגיע ליוגוסלביה ואח"כ לארה"ב. לאחר שלושים שנה, בקהילה האוקראינית באוהיו פורצים סכסוכים, יש כמה שאומרים עליהם שהיו משרתי הנאצים, ובמסגרת הסכסוכים פונה אחד האוקראינים במכתב אנונימי למשרד המשפטים האמריקאים ליחידה שעוסקת בתיעוד והעברה של פשעי נאצים: יש פה אדם פושע נאצי: איוון האיום שמכנה את עצמו ג'ון איוון דמאניוק ושינה את קורות חייו שהגיע לארה"ב. ארה"ב תקפה את סוגיית דמאניוק בנוגע להפרת חוקי ההגירה שעשה. האשמה שניסו לייחס לו היא שהוא שיקר כשהוא מילא את הטפסים כשנכנס לארה"ב וזו עבירה מאד רצינית בארה"ב- בעקבותיה הוא עלול להפסיד את אזרחותו ולהיות מגורש. כיוון שארה"ב נקטה במדיניות שלא מתערבת בדין הנאצים, היא חתרה לכך שייעשה עימו דין במדינה אחרת. כאשר ארה"ב פנתה לישראל בבקשה שתעמיד לדין את דמאניוק, היא סירבה בשלב הראשון כיוון שהבחינה שחומר הראיות אינו מספק ולכן לא רצתה להסתכן בכך שתעמיד לדין נאצי ולבסוף הוא יזוכה. בסופו של דבר, ישראל הסכימה לפי ברנע כיוון שארה"ב איימה שתפרסם בעולם את הסירוב הישראלי- מוניטין שמדינת ישראל לא רוצה להעמיד לדין נאצי.

6. תארי את מהלך המשפט. עמדי על טענות התביעה כנגד דמאניוק. מה הוחלט בשתי הערכאות )בדגש על ערכאת הערעור(?

היו הכנות רבות למשפט, אך יש מעט מאד חומר שקשור לטרבלינקה ולכן זה היה קשה להכין את הראיות במיוחד כאשר זהות הנאשם לא ברורה. שלושה שופטים בביהמ"ש המחוזי. המשפט נערך בבנייני האומה לאור ביקוש רב של עיתונאים וקהל לצפות בדיונים. אוקונור היה עו"ד של דמאניוק יחד עם חתנו של דמאניוק. יש עשרה יהודית שנותנים עדות ומזהים את דמאניוק כאיוון האיום (למרות שעברו מעל 45 שנה מאז שראו אותו). כאשר התביעה מציגה מסמכים כנגד דמאניוק, עורך דינו בודק זאת בדקדקנות ומזמין מומחים רבים שטוענים שהרוסים היו נוהגים לזייף תעודות. לבסוף אחת הראיות המרכזיות במשפט היא מסמך שנוגע לתקופת ההכשרה של איוון דמאניוק- לפני טרבלינקה, במחנה אימונים של SS בפולין שנקרא "טרבניקי" שהכשיר סלבים לשרת בSS. המסמך נמצא קביל בבית המשפט המחוזי, ועל סמך הקוהרנטיות שהמסמך מייצג בהשתלשלות חייו של דמאניוק- מרשיע ביהמ"ש המחוזי את דמאניוק כאיוון האיום וגוזר את דינו למוות. בישראל, ביהמ"ש העליון דן בנושא "עשיית דין בנאצים בעוזריהם" גם אם לא הוגש ערעור רשמי לכך. טרם התחלת המשפט בעליון, ברית המועצות מתפרקת ומתמוטט הגוש המזרחי וכתוצאה מכך יוצאים צוות התביעה וההגנה (הפעם עו"ד שפטל מצטרף לצוות ההגנה) לברית המועצות לשעבר כדי לחפש חומרי חקירה נוספים ומוצאים עדויות נוספות (ביניהם של איוון דמנצ'קו שטען שהכיר את איוון האיום ואף תמונה שלו) שמתארים את איוון האיום כאדם אחר ולא כדמאניוק (צלקת על הלחי). ההגנה טענה שהמעשים שאיוון האיום עשה היו נוראיים ולא מקובלים ושהם מצרים על כך, אך שיש כאן טעות בזיהוי ואיוון דמאניוק אינו איוון האיום. דמאניוק בכלל היה חייל בצבא האדום. הם ביססו את טענתם על עדויות של שומרים מטרבלינקה, תמונות של איוון האיום כאדם עם צלקת וכו'. בית המשפט מזכה את איוון דמאניוק בשל חמת הספק. כיוון שקיים ספק בדבר זהותו של איוון האיום, לא יוכל בית המשפט להכריע האם מדובר באותו אדם ובהמשך לגזור עליו דין מוות. מחמת ספק זו, זיכה בית המשפט את איוון דמאניוק.

7. תנועת לפיד (תנועה להנחלת לקחי השואה) הגישה עתירה לבג"ץ נגד ההחלטה לשחרור דמאניוק. בין היתר, טענה כי המשטרה לא פעלה כנדרש כאשר הוסגר בדמאניוק ולא פרסמה את התמונות שלו בכדי שיוכלו ניצולי שואה לאמת את זהותו. בנוסף, טוענים כי ייתכן שזהו אינו איוון האיום, אך הוא כן היה שומר במחנה סוביבור לאחר סיום הקורס בטרבניקי. ביהמ"ש שדחה את העתירה בשל היעדר ראשית ראיה, ובנוגע לכשל המשטרה בפרסום תמונתו השיבו כי גם כך תמונתו של דמאניוק הופיעה באופן פומבי, ובכל מקרה כמעט ולא נשארו ניצולים.

רצח הלא יהודים בשואה:

1. כתוב על רצח הלא - יהודים בזמן השואה. מנה מספר קבוצות ועמוד על נקודות הדמיון והשוני לרצח היהודים.  
 א. מתנגדי אופוזיציה (ליברליים, דמוקרטים, קומוניסטים, סוציאליסטים), ב. אופוזיציה מדומה (ועדי עובדים- דומים לסוציאליזם, כנסיות קתוליות. קבוצות בעלי כוח בעיני השלטון), ג. אנשים שאורח חייהם סותר את האתוס הלאומי החדש (קבצנים, נוודים, אלכוהוליסטים, הומוסקסואלים, פרוצות), ד. נאצים (בשל חילוקי דעות בנוגע לשלטון).   
גם יהודים וגם לא יהודים נרצחו לאור חוק ההסמכה אשר שם את היטלר מעל החוק ולכן אם היטלר אמר שניתן לקחת מהם את הזכות לחיים אז יש בסיס משפטי.  
רצח היהודים התאפשר גם לאור ההסכם בין המשרד לביטחון פנים ולבין משרד המשפטים בו הSS שכנע את בית המשפט שהיהודים מהווים סכנה למדינה ועל כן צריך להעביר את הטיפול בהם מבית המשפט אל הSS. לרצח היהודים הייתה הסדרה ספציפית משפטית מודגשת יותר משל הקבוצות האחרות. במובן הזה שהנאצים היו צריכים הצדקה לרצוח יהודים מחוץ לגבולות גרמניה.

2. הסבר/הרחב לפחות על שתי תת- קבוצות בתוך קבוצת הנרצחים הגרמנים.

מתנגדי אופוזיציה- נשלחו לכלא של אוריינבורג ואח"כ למחנה הריכוז דכאו כשהנאצים עולים לשלטון. היו משפטים בודדים שנערכו אשר לא שיקפו את הכלל- בדומה לכל דיקטטורה.   
אופוזיציה מדומה- נשלחים למחנות ריכוז בגרמניה ואוסטריה ורובם לא שבו. ועדי העובדים היו דומים במאפייניהם לעקרונות סוציאליסטים ולכן פחדו מכך הנאצים, לכנסיות היה כוח רב שהשלטון לא אהב.   
אנשים שאורח חייהם סותר האתוס הלאומי החדש- קבצנים, נוודים, אלכוהוליסטים, הומוסקסואלים, פרוצות. הלסביות נחשבו לפחו חמורות כי הייתה תפיסה מוטעה שאותן ניתן להחזיר בקלות יותר למוטב. טלאי ורוד היה סימן שענדו הומוסקסואלים במחנות ריכוז.   
נאצים- סכסוכים פנימיים בין הנאצים על שליטה. למשל- ליל הסכינים הארוכות. ארנסט רם הוא ראש הSA. הוא קרוב מאד להיטלר, הוא אידיאליסט מאד וטוען שיש לשמור על התפקידים הציבוריים לנאצים טהורים בלבד (שהיו מלכתחילה נאצים ולא רק כשהם עלו לשלטון), מבחינה כמותיים זה להדיח יותר מחצי. הימלר, ראש הSS לא אוהב את הקרבה של רם להיטלר. הוא אידיאליסט אבל אין לו עכבות וגם הוא דואג לאינטרסים האישיים שלו. הוא פונה להיטלר ומזהיר אותו שהרעיון של רם מסוכן ושטותי, ומשכנע את היטלר לא להקשיב לו. בנוסף הוא אומר לו שרם לא נאמן להיטלר ומאיים על מקומו. כתוצאה מכך, מתרחש ליל הסכינים הארוכות בו הSS משתלט על מטה הSA ומחסל חיילים של הSA שהם ישנים. היטלר באופן אישי רוצח את רם. זה הופך את הSA לגוף חלש וחסר משמעות, וכך הימלר מוכפף להיטלר.

3. הסבירי את האופן שבו הרצח משתלב באידיאולוגיה הנאצית, האם יש אידיאולוגיה מאחורי הרצח ?  
הנאציזם הוא דיקטטורה שבה הרודן הוא בעל סמכות עליונה והוא מעל החוק. כמו כן, על פי האידיאולוגיה הנאצית המטרה היא שהגזע הארי ישלוט בעולם. כאשר יש קבוצות שמאיימות על כך, הדבר המוסרי לעשות הוא להפלותן לרעה ואף לרצוח אותן- הכל עבור המטרה הנעלה. קבוצות כדון סוציאליסטים, קומוניסטים, כומרים נתפסו כמאיימים על השלטון והאידאולוגיה הנאצית ולכן נחשבו כלא לגיטימיים. כמו כן יש חשיבות לטיהור הגזע מאנשים נחותים שלא תואמים את האתוס הגרמי: בעלי מוגבלויות, הומוסקסואלים ועוד.

4. עמוד על דרכי ההסדרה המשפטית ועל הדרך בה אפשרו המערכת המשפטית ומערכת האכיפה את הרצח.

במשפט הנאצי של להיטלר סמכות בדומה לאופן שיש לרשות המכוננת במדינה שכותב את החוקה. הוא בעל המסכות המשפטית העליונה ולכן הוא קובע מי רשאי לחיות ומי לא- לכל ההוראות שהוא נותן יש תוקף משפטי במעמד של חוקה. זה מתוך הסמכות שניתנת לו במסגרת חוק ההסמכה- סמכות שמתעלה על חוקת ויינמאר. יש חשיבות בינלאומית לאי ביטול חוקת ויינמאר (מרגיע גורמי חוץ) אלא פירוש/ תיקון שלה על ידי היטלר. על פי המשפטן הובר- דבריו של היטלר הם בגדר חוק יסוד (דרגת ביניים בין חוקה לבין חוקים רגילים), ולמעשה דבריו של היטלר אינם משנים את החוקה אלא מוסיפים בה סייגים ומפרשים אותה (אסור להרוג מלבד...). על פי המשפטן פורסטהוף דבריו של היטלר הם בגדר חוקה, ולכן הוראותיו של היטלר מתקנות את החוקה. כאמור, בדיקטטורה מושג זכויות האדם זר ועל כן יכול היטלר להחליט על זכותם של אנשים מסוימים לחיות ועל אלה שלא.

בנוסף, חוזה שנחתם בין משרד לביטחון פנים לבין משרד המשפטים לאור תלונות משפטנים בגרמניה שטענו שפעולות הרדיפה והרצח אינן מוסדרות משפטית, קבע שיש קבוצות מסוימות שהדין בהן שונה- פעילים קומוניסטיים, צוענים, מתנגדים למשטר הנאצי ויהודים. מערכת המשפט אינה חלה על הקבוצות האלה, ומי שאחראי על טיפולן הוא הSS.

5. פרטי את הידוע לך על גורל הצוענים במלחמה?

היו גם קבוצה נרדפת על ידי הנאצים, ונכללו בקבוצות שקיבלו דין מיוחד על ידי הנאים בדומה לקומוניסטים, יהודים וקבוצות נוספות שהתנגדו למשטר. הרדיפה לא הייתה כזו אובססיבית כמו ליהודיים.   
בנוסף, חוזה שנחתם בין משרד לביטחון פנים לבין משרד המשפטים לאור תלונות משפטנים בגרמניה שטענו שפעולות הרדיפה והרצח אינן מוסדרות משפטית, קבע שיש קבוצות מסוימות שהדין בהן שונה- פעילים קומוניסטיים, צוענים, מתנגדים למשטר הנאצי ויהודים. מערכת המשפט אינה חלה על הקבוצות האלה, ומי שאחראי על טיפולן הוא הSS.

6. מהו "מעצר הגנתי"? מי מוסמך לצוות עליו? כנגד מי הופעל? פרטי, נמקי והדגימי?   
מעצר הגנתי זהו מצב בו הנאצים עצרו קבוצות של אנשי אופוזיציה ושלחו אותם למחנות ריכוז בו מעמדם המשפטי השתנה- כלפיהם לא היה צורך בתהליך המשפטי הרגיל. מדוע מעצר הגנתי? הגנה על הציבור ועל השלטון הנאצי. ניתן היה להרוג אותם ללא משפט. הופעל בעיקר על אנשי אופוזיציה ומתנגדי שלטון.

**עקרון המנהיג- הפיהרר פרנצפיפ**

1.מהו עקרון המנהיג כחלק מכלל האידיאולוגיה הנאצית? כפי שהשתקף במבנה המשטר? בהתייחס לרודניות בכלל ובהשוואה לדמוקרטיה המודרנית?  
עקרון המנהיג- חלק מהאידיאולוגיה הנאצית, יסוד הרודנות. דרך ביטוייה בפועל של הרודנות הנאצית שהייתה נגד דמוקרטיה מ2 סיבות עיקריות: חוסר יעילות בקבלת החלטות ופגיעה בחוסן ובעוצמה של העם הגרמני. עקרון הרודנות נוגע למבנה הפירמידלי בגרמניה הנאצית- בכל ראש תא חברתי או מנהלי עומד אדם אחד בלבד, איסור על קיום וועדה, מועצה, הנהלה (ניחוח דמוקרטי). התארים של המנהיגים הוא לייטר או פיהרר. הפירמידה הגדולה ובראשה היטלר מורכב מפירמידות קטנות. דבר זה התבטא בחוק ההסמכה שנחקק מיד לאחר עליית הנאצים לשלטון.   
בהתייחס לרודניות בכלל למשל איראן, יש כל מני מועצות שמקיימות דיון ומעלות רעיונות. אין שם מתנגדי שלטון, אבל זה כן מאפשר להביא יותר הלכי רוח שונים. בגרמניה הנאצית זה בכלל לא היה. זה היה עקרון שמעוגן באידיאולוגיה הנאצית- בכל תנועת נוער, מוסד ממשלתי, ועוד. זה עושה מיליטריזציה של החברה האזרחית ואין מקבילות להיסטוריה בזה.   
בהשוואה לדמוקרטיה מודרנית בה המנהיג נבחר, עשוי להיות מודח, יש בחירה על פי רוב, המנהיג הוא לא מעל החוק כמו בגרמניה הנאצית, הוא אינו מקבל את ההחלטות לבד.

**חוקי נירנברג**

1.באיזה אופן נחקקו? באיזו מידה הייתה זו דרך החקיקה השגרתית? מה מקור שמם? מה מקור שמם? מה היו עיקריהם? באיזו דרך ביטאו החוקרים האמורים את האידיאולוגיה הנאצית?

נחקקו ב1935. יש ועידה נאצית שמעלה 2 חוקים לפרלמנט: 1. חוק הקובע מיהו יהודי: אדם שיש לו 50% מוצא יהודי לפחות, 2. השלכות של מה זה אומר להיות יהודי: איסור על נישואים מעורבים, מי שנשוי כך צריך להתגרש, אסור להיות במצבים שעלולים להוביל ליחסי מין בין יהודים לגרמנים (כמו רחצה בחוף ים), יש מנגנון שנועד לזהות מי הוא יהודי- מדידת אפים וסנטר.   
כיוון שהעלו את זה בפרלמנט, זו נחשבת חקיקה שגרתית והעובר עליה הוא עבריין. מקור שמם- העיר נירנברג שידועה בתור רודפת יהודים.   
החוקים ביטאו את האידיאולוגיה הנאצית בכך ששיקפו כמה עקרונות של האידיאולוגיה: אפליה כנגד יהודים והחשבתם כתת אדם כפי שניתן לראות בפירמידת הגזע, טיהור הגזע הארי ומניעת התבוללות אסורה- הגזע הארי הוא הטהור, העליון ושצריך לשלוט בעולם ולכן יש לשמור עליו נקי מיהודים. בנוסף, האידיאולוגיה הנאצית קידשה גזענות בצורה אקטיבית- כלומר יש להדיר אוכלוסיות מסוימות באופן פעיל כמו שנעשה בחוקי נירנברג.

**פרשת קסטנר**

1. מהי תמצית העובדות ? תארו גם את עיקרי עסקאות ההצלה של קסטנר.  
קסטנר היה חבר וועדת ההצלה בבודפשט- איש המצבעים שם (היו"ר היה נתן קומויי).   
- תחילה בשנת 1941 הוא מוזמן לדיון של בעלי תפקידים ציונים שם הוא מגייס תרומות לתנועה הציונים של הונגריה והוא גם מרתיע מפני האפשרות שהנאצים יכבשו את הונגריה ושהיהודים שם בסכנה, בשל המהגרים היהודים מפולין שסיפרו לו על סיפורי הזוועות שעברו. בדיון שם לא מקשיבים לו ולא מתייחסים להרתעות שלו.   
-קצת לפני כניסת הנאצים להונגריה ב1944, קסטנר יוזם נסיעה של מדריכי תנועות הנוער לערים בהונגריה בכדי להזהירם מפני פלישת הנאצים ומעודדים אותם לברוח- אבל אף אחד לא מקשיב לבני הנוער האלה.   
-לאחר שקסטנר מבין שפעולות ההרתעה וההזהרה לא מניבות תוצאות, הוא מנסה לשתף פעולה עם הנאצים בכדי להציל יהודים. הוא משוחח עם ויסליצני מיחידתו של אייכמן ומשוחחים על הצלת יהודים תמורת הרבה כסף- למשל לא להוציא להורג יהודים על ידי יריה, לא להקים גטאות כמו בפולין ולא לשלוח לחו"ל תמורת כסף שישלם על כך. וסליצני מאפשר לו להוציא יהודים עם אישורים מחוץ לארץ.   
-הוא מתכנן יחד עם קומויי עלייה של 1350 יהודים לארץ בשיתוף פעולה עם הבריטים בהסכמת אייכמן- בתמורה לכל יהודי 1000 דולר (אין לקסטנר את הסכום הזה אבל הוא עדיין מבטיח שישלם). הרכבת הזו יוצאת ביוני 1944 לברגן בלזן בניגוד להסכם שתגיע לא"י. קסטנר רוגז מאד על אייכמן ונכנס למשרדו בזעם באמצע ישיבה (מעשה אמיץ ומסוכן) ומדבר בשם "התורמים" שכועסים על הפרת ההסכם. כך, אייכמן מסכים לשחר חלק מהיהודים לשוויץ ואפילו שולחים את קסטנר לבדוק שהם אכן שם (שלאחר מכן חוזר להונגריה).   
באופן כללי קסטנר מבין שהגרמנים עומדים להפסיד והם מודעים לכך, והוא מחפש קצינים מושחתים שמוכנים להציל יהודים תמורת אליבי ואף עדות של קסטנר לטובתם לאחר המלחמה.   
-קסטנר מקבל ש6 רכבות ובתוכן 15000 יהודים מגורשות לוינה אוסטריה במקום לאושוויץ, כדי שיבנו ביצורים שם. קסטנר מפעיל לחץ שישאירו אותם שם ולא ישלחו אותם לאושוויץ ובאמת רובן שרדו. (לא ברור אם זה בגלל קסטנר או בגלל שהגרמנים עמדו להפסיד ורצו לדאוג לנקודות זכות אצל האמריקאים).   
- גטו בודפשט- היו בו 125,000 יהודים שהנאצים התלבטו אם לשלוח אותם לאושוויץ או לא. היו גורמים חיצוניים במערב שלחצו לא לגרש אותם, וגם קסטנר בעצמו ניהל מו"מ בכדי שלא יגורשו. לבסוף הם לא מגורשים (שוב לא ברור כיצד הוכרעה ההחלטה לבסוף).  
-בנוסף צעדת המוות שהייתה בהונגריה התפזרה- קסטנר סבור שזה בגלל שיחות שעשה אך ייתכן שזה נעשה בגלל רצון למציאת "אליבי".   
-בסוף מלחמת העולם מקבלים הקצינים הנאצים הוראות סותרות- מצד אחד לחסל את כולם ומצד שני להצילם כדי להשיג אליבי, קסטנר התקרב לקצין נאצי- קורט בכר והם נוסעים יחד לשלושה מפקדי מחנות ומשכנעים אותם לא לחסל את אחרוני היהודים. הם ניצלו אבל לא ברור למה.   
אם סוכמים הכל- 200,000 ניצולים.

2. מה היו נימוקיו העיקריים של ביהמ"ש המחוזי בזכותו את הנאשם כמעט מכל פרטי האישום?  
ביהמ"ש דן בתביעתו של קסטנר נגד אדם שכתב עליו בעיתון מידע על זה שהוא בגד ביהודים ובגללו הוריו מתים. בית המשפט זיכה את הנאשם עם כותרת של: קסטנר מכר את נשמתו לשטן (שאח"כ התחרט על כך). הוא אומר- המגע עם הנאצים הוא פסול מבחינה מוסרית, ואם נמצאת על השולחן אפשרות של הצלת רק חלק מהיהודים- אסור להסכים לכך, הוא היה צריך להגיד לאייכמן או כולם או אף אחד. ברנע לא מסכים עם כך. טענה נוספת: קסטנר היה חייב להזהיר את כל היהודים בלי קשר לאיך הם יגיבו, ומשכבר לא עשה זאת הוא בוגד. ברנע לא מסכים עם הטענה- הוא טוען שלא יכל גם להזהיר וגם לשתף פעולה עם הנאצים, וכיוון שלא הקשיבו להזהרותיו הוא בחר לשתף פעולה בכדי להציל יהודים.

3. מה היה הפירוש שנתנה ערכאת הערעור למושגים הקשורים בבגידה, ומה הייתה השלכתו של הפירוש האמור על עיקר פסה"ד ?  
בית המשפט העליון "מטהר" את שמו של קסטנר, ודעת המיעוט אמרה שהוא כן שיתף פעולה עם הנאצית אך זה לא נחשב בגידה- אלא רק שיתוף פעולה. לפי בית המשפט העליון בוגד הוא מי שמאמץ לעצמו את המטרות של האויב ומחזק אותן, קסטנר לא באמת רצה שירצחו יהודים אלא רצה להציל אותם ולכן הוא לא בוגד (משתף פעולה על פי דעת המיעוט- כאשר לכל אחד מהצדדים מטרות אחרות). ההשלכות של הפירוש למונח הבגידה הובילו את בית המשפט לטהר את שמו של קסטנר ולהרשיע את גרינוולד ברוב סעיפי האישום.

4. מהו ההקשר הסוציולוגי של המשפט ?

לאחר תום המלחמה הייתה נטייה להאדיר את פעולות הגבורה ולבקר דרכים של שיתוף פעולה או אי עשייה.

5. דונו, בעיקר ברמה העקרונית, בעדויות שנתן קסטנר לאחר השואה לטובת אנשים שנאשמו בהיותם פושעים נאציים.

ברנע חושב שלא היה צריך להעיד בעד הקצינים הנאצים. חשוב לציית שזו לא הייתה עדות של ממש אלא תצהירים. הוא לא בטוח שבכלל הייתה לזה משמעות במשפט. קורט בכר למשל לא נידון למוות לבסוף (יתכן שגם בשל העדות).

6. מה היו הטענות העיקריות שהעלו מבקריו של קסטנר?  
-אסוף לשתף פעולה עם נאצים בכל מצב.  
- או כולם או אף אחד  
-להזהיר בכל מקרה  
-הציל בעיקר מקורבים "רכבת מיוחסים"  
-העיד לטובת נאצים

7. הסבירי את הרקע הגיאו-פוליטי וההרכב הדמוגרפי יהודי הונגריה בתקופת פעילותו של קסטנר.  
היו 450 אלף יהודים בהונגריה ולאחר יפוח מחוזות נוספים 825 אלף יהודים. רובם חיים חיי קהילה יהודים, ביניהם קבוצה אורתודוקסית שהם חרדים לא ציוניים שחלקם היו ממש אנטי ציונים (50%), יש קבוצה ניאולוגית (דומה לרפורמים של היום) משתדלים לשמור על זהותם אבל כן מנסים להשתלב בקהילה על ידי השכלה גבוהה, שירות צבאי (40%), קבוצה נוספת של 4% ציונים, קבוצה קטנה של סטטוס קוו שהאמינו כי אין להבליט את היותם יהודים כדי להשתלב בהונגריה מבלי לחוות אנטישמיות.

8 .הסבירי את חלקו של השלטון ההונגרי בפעולות ההשמדה  
הנאצים ראו בהונגרים שותפים טבעיים, יורש העצר מיקלוש הורטי היה בן ברית של הנאצים וראש הממשלה התחלף בהדחה. עם זאת, לאור ההבנה שהגרמנים עומדים להפסיד ניסה ראש ממשלת ההונגריה לקשור ברית עם בעלות הברית, ולכן היטלר כובש את הונגריה. בצבא ההונגרי לא מתנגד לצבא הנאצי. אייכמן מגיע להונגריה ומצליח להגיע להסכם עם ממשלת הונגריה שהרכבות שיש להם יעמדו לרשותם של הנאצים וגם חיל המשמר שלהם. חיל המשמר מביא את היהודים לרכבות שומר עליהם. רשות הרכבות נותנת קדימות לאייכמן.

9. תארי שני אירועים חשובים שקרו ליהודי הונגריה משנת 1941 עד סוף 1943-תחילת 1944?

- בשנת 1941 עד 1944 השלטון הפשיסטי ההונגרי מגייס 150 אלף ילדים, נערים ומבוגרים יהודים לעבודות כפיה בשירות הצבא ההונגרי. תנאיהם קשים מאד ומעל 50 אלף הולכים לעולמם למרות שלא נועדו להירצח אלא לבצע עבודה פיזית. זו פגיעה קשה בקהילה היהודית, אך מעבר לגבולות הונגריה רוצחים יהודים ובהונגריה לא.   
- בשנת 41 הנאצים וההונגרים כורתים ברית.

10. דוני בשאלת הבגידה שעלתה בדיונים בערכאות בישראל. תני דעתך במיוחד לשאלת היסוד הנפשי

היסוד הנפשי במשפט הפלילי מדבר על מה הייתה הכוונה של אדם כשהוא ביצע פשע מסוים. ולכן יש עניין לדון מה היה הכוונה של קסטנר. אם זה בגידה אז כנראה הייתה לו מטרה ברורה לפעול לטובת הנאצים, אבל אם זה רק שיתוף פעולה כמו שהעליון קבע זה אומר שהכוונות שלו היו אחרות, היו לטובה. כלומר הדיון על האם זה בגידה או לא נוגע ביסוד הנפשי, כלומר בכוונה של קסטנר בנוגע לשיתוף הפעולה.

**מעשי הנקם בנאצים**

1.מה היו נסיבותיהם המשפטיות- מבחינת שיטת המשפט באותם מקומות וזמנים? מבחינת ההשוואה לדרכים אחרות של מעבר משפטי ממשטר למשנהו? מבחינת ההשפעה על דעת הקהל על המדיניות המשפטית? מבחינת סוגיית העניין לציבור?

ישנה אווירת אנרכיה משפטית. לא היה ברור איזה חוק חל, במסגרת המשפט הצבאי האמריקאי לא היה פרק שעסק בפשעי הנאצים (רק פרק שעסק בניהול הצבאי של גרמניה). בנוסף, גרמניה המערבית עוד לא קמה ולא היה חוק חדש, החוק הקודם היה הנאצי ולכן גם מבחינה משפטית השאלה הייתה מורכבת. הדין הויימארי לא הוחזר ולא הופעל, הדין הנאצי בוטל, המשפט הכולל האמריקאי לא בתוקף מבחינה זאת שאיש לא הכריז על החלתו ולא נוצר מנגנון לאכיפתו. אין חוק ברור בכל המדינות, וגם המשפטים ותוצאותיהם והחקיקה הרלוונטית שכן נעשה לא היו נגישים לחלק מהניצולים שרצו צדק מהיר.   
כמו כן, ובעקבות הסיבות שצוינו לעיל, אף מדינה לא רצתה להעמיד לדין ולא רצתה להתערב כאשר יהודים נקמו ברוצחיהם הנאצים. כתוצאה מכך התארגנו שלוש חבורות כדי לעשות מעשה זה באופן מאורגן ומתוכנן.

2. הביאי שתי דוגמאות למעשי נקם של יהודים בפושעים הנאצים:

- כאשר שוחרר מחנה ריכוז או מוות אסירים יהודים התנפלו על חיילים נאצים בשל היפוך היוצרות- הנאצים נרדפים והיהודים חופשיים. המעצמות ששחררו את החנה לא התערבו בזה. גם חיילי הבריגדה שהגיעו בהתחלה לגרמניה ונחשפו למתרחש היו נוהגים לסוע במשאיות בתוך גרמניה ולערוך ראשים של רוכבי אופניים- זו לא פעולה פורמלית אלא פעולת נקם שנעצרה מיד.   
- אנשים שפעלו כחוק על דעת עצם ושיתפו פעולה עם השלטונות. המפרסם ביניהם הוא שמעון ויזנטל- ניצול שפעל בווינה והקדיש את חייו ואסוף מידע על פלילי על נאצים והתאמץ שיועמדו לדין. בנוסף היה טוביה פרידמן שעשה פעולות דומות, והרמן לנדביין שלא היה יהודי אך נשלח לאושוויץ שהיה סוציאליסט.   
- הגדוד השני של הבריגדה היהודית. דמויות בולטות- חיים לסקוב, ישראל כרמי, ומאיר זורע. הם החליטו למצוא נאצים, לאסוף עליהם מידע וכיוון שחששו שאף אחד לא יעמיד אותם לדין- החליטו לבוא איתם בחשבון ולהוציאם להורג. הם היו תופסים נאצים, לוקחים אותם ליער, מקריאים את כתב האישום ויורים בהם. היקף של כמה עשרות נאצים. יש סכנה לתפוס את האדם הלא נכון..  
- הגדוד השלישי של הבריגדה. דמויות בולטות- שמעון אבידן שהיה מפקד של מחלקה בפלמ"ח שנקראה המחלקה הגרמנית שבה היו יהודים שנראו כמו גרמנים ואוסטרי ופעלו כיחידת קומנדו צנחנית. הבריטים היו חלוקים לגבי מתן אימונים ליחידה כי הם לא רצו שיקבלו את הילת ההישגים. הציבו אתגר לאבידן ושני אנשים נוספים שיכנסו למחנה שבויים גרמנים במצריים, ושאם לא יעלו עליהם- ישלחו אותם למשימה צבאית. הם היו שם שבועיים וצלחו במשימה מאד. לאחר מכן הם היו מתוסכלים שלא קיבלו מספיק תפקידים צבאיים והחליטו למצוא נאצים ולהוציא אותם להורג על ידי היתרון שיש להם שהם נראים כמו גרמנים. הם חשבו שמצאו את אייכמן כאשר ההגנה מצאו תמונה שלו בביתה פילגש, והבריגדה השתמשו בה כדי לזהותו בביתה של "אלמנתו". הם ראו שם אדם דומה לו, עקבו אחריו, ותפסו אותו. משלא הכחיש את מעשיו חיסלו אותו. התברר אחר כך שזו הייתה טעות בזיהוי.   
-גדוד בשם נקם שבראשה עמד אבא קובנר-היו שם 42 גברים ו7 נשים. הם קיימו פעולות קרביות במהלך המלחמה ולאחריה אבא קובנר הוביל את חבריו לשתי פעולות: ארגון עליה המונים לא"י מפולין ומרומניה, והפעולה השנייה היא חיסול נאצים וגרמנים בכדי שלא יהיה איום כזה שוב על העם היהודי. 3 תוכניות: 1. למצוא נאצים מסוימים ולהרוג אותם כמו שעשו אנשי הבריגדה, 2. הרעלת אסירים במחנה שבויים גרמנים בארה"ב- הצליחו לעשות זאת חלקית והרגו בערך כ100 איש, 3. רצו להוביל למותם של 6 מיליון שותי מים גרמנים ע"י הרעלת הברזים- מבלי להבדיל אם הם נאצים או לא. אבא קובנר ניסה לרתום לעזרתו כמה אנשים: ראשי השומר הצעיר שסירבו לו, בן גוריון שסירב לו והזהיר שבגללו לא תהיה מדינה, וחיים וייצמן שהתרגש מסיפורו ובחר לעזור לו. הוא קיבל דרכו את הרעל וניסה להפליג לגרמניה בספינה כחייל בריטי. בן גוריון אמר לבריטים שנמצא על הספינה חייל לח"י ועל כן נתפס והורד מהספינה למחנה מעצר במצריים, משם שוחרר לבסוף. בסופו של דבר קובנר החל להרהר בטיב תוכניתו, ובכל הזמן הזה חבריו בגרמניה ניסו ליצור אתו קשר והתאכזבו מ"הנטישה שלו" כיוון שהיה מנהיגם ומוביל תוכנית הנקם.

3. אלו מסמכים היוו את הבסיס המשפטי למשפטי נירנברג?

אמנת לנדון שנחתמה באוגוסט 45 הגדירה מספר נימוקים שרצו למנוע את העלתם בידי הסנגורים:   
1. נימוק שמצדיק את פעילות הנאצים- זאת אומרת סנגוריה אידיאולוגית.   
2. נימוק לפי מדובר בצדק של מנצחים- נימוק שלא יהיה קשור לפשע המוסרי של הנאצים, אלא שיהיה קשור לזה שהנאצים הפסידו וזה הפשע שלהם. כלומר שהדין היה שונה אילו גרמניה הייתה מנצחת.  
3. נימוק לפיו לא רק גרמניה הרגה אנשים- קל מאד להגיד למשל שסטאלין רצח אנשים. אין להשוות בין המדינות, רצו לחסום את הטענה שיש פה מצב של איזון.   
וכללה עבירות חדשות שהוגדרו על בסיס המשפט הבינלאומי עם כותרות חדשות והשלכות חדשות:  
- פשעים נגד השלום: מלחמה היא עבירה, ולכן כשמדינה מפעילה כוח היא אמורה לנמק את ההרג ולא עצם העובדה שהמדינה החליטה זה מצדיק את הפועלה. משמעות פשעים נגד השלום היא המלחמה עצמה.  
- פשעי מלחמה: האופן בו נוהלה המלחמה לא נועד רק להגנה עצמית או על המדינה לא השתמשו רק במידה המזערית שבה ניתן לבצע את הגנה. רמת האכזריות כלפי האוכלוסייה האזרחית הייתה קיצונית. הייתה שאיפה למחוק קהילות אנושיות במסגרת המלחמה.   
- פשעים נגד האנושות: לא רק מלחימה ובמובנים מסוים להפך מלחימה. להשתלט על אזור מסוים ולטפל בקהילה מסוימת. זה נכון גם לגבי מדינות בהן לא התרחשה מלחמה או שגרמניה כבשה אותן בלי קרב, או שהשלטון היה אוהב ובן ברית של הנאצים. פה נעשים פשעים נגד האנושות בלי קשר למלחמה.   
- קשירת קשר: מעין חוזה לביצוע העבירה. כאשר היה מדובר באלימות קיצונית ואותם האנשים שעמדו לדין לא ביצעו בעצמם את עבירות הרצח, אבל הם הגיעו להסכמות ביניהם בקשר לביצוע העבירות האלו שאחרים בסופו של דבר ביצעו ולכן היה דגש של קשירת קשר.

הבסיס המשפטי לרצח היהודים

1. מה היה הנימוק האידיאולוגי לרצח היהודים בידי גרמניה הנאצית ?

על פי חמשת היסודות של האידיאולוגיה הנאצית- ראשית, היהודים אינם נחשבים בני אדם, הם תת גזע, והם מסכנים את טוהרו של הגזע הארי והעליון שאמור לשלוט ולהוביל את העולם. היהודים הם הקורבנות המיועדים יותר מכל אחד אחר. מחובתנו המוסרים בתור נאצים לטהר את העולם מהיהודים שמסכנים את הגזע הארי ואת שלטונו.

2. מה היה הבסיס החוקתי או (המעין חוקתי) והחוקי לרצח הזה ?

בסיס חוקתי- עם עלייתו של היטלר לשלטון מחוקקים את חוק ההסמכה שמעניק לשליט, הפיהרר סמכויות רבות וביניהם- סמכות לחוקק חוקים ולהפוך להיות הרשות המכוננת, כלומר לדבריו יש מעמד של חוקה. במשפט הנאצי, להיטלר סמכות בדומה לאופן שיש לרשות המכוננת במדינה שכותב את החוקה. הוא בעל המסכות המשפטית העליונה ולכן הוא קובע מי רשאי לחיות ומי לא- לכל ההוראות שהוא נותן יש תוקף משפטי במעמד של חוקה. זה מתוך הסמכות שניתנת לו במסגרת חוק ההסמכה- סמכות שמתעלה על חוקת ויינמאר. על פי המשפטן הובר- דבריו של היטלר הם בגדר חוק יסוד (דרגת ביניים בין חוקה לבין חוקים רגילים), ולמעשה דבריו של היטלר אינם משנים את החוקה אלא מוסיפים בה סייגים ומפרשים אותה (אסור להרוג מלבד...). על פי המשפטן פורסטהוף דבריו של היטלר הם בגדר חוקה, ולכן הוראותיו של היטלר מתקנות את החוקה. כאמור, בדיקטטורה מושג זכויות האדם זר ועל כן יכול היטלר להחליט על זכותם של אנשים מסוימים לחיות ועל אלה שלא.

בנוסף, מבחינה חוקית דרשו משפטנים נאצים שיש להסדיר באופן חוקי משפטי את רצח היהודים. הם לא ערערו על חשיבות הנושא אך דאגו מכך שהדבר לא מעוגן משפטית. לכן, חוזה שנחתם בין משרד לביטחון פנים לבין משרד המשפטים, קבע שיש קבוצות מסוימות שהדין בהן שונה- פעילים קומוניסטיים, צוענים, מתנגדים למשטר הנאצי ויהודים. מערכת המשפט אינה חלה על הקבוצות האלה, ומי שאחראי על טיפולן הוא הSS.

3. איך תורגם הבסיס האמור להוראה שניתנה בידי הדרג הבכיר ביותר ? איך תורגמה הוראה זו להוראות מבצעיות?

ב 24 בפברואר או ב13 במרץ 41 ניתנה ההוראה על ידי היטלר לאנשי משרדו על רצח היהודים: סביר ברמן, גרינג, והימלר היו בסוד העניין. הימלר התכונן לביצוע והקים את היחידות שרצחו את היהודים במכונות יריה בברית המועצות. מדובר ב3000 אנשי SS שנבחרו על פי הוראתו של הימלר כשפויים, בפועל מספר 3 בSS בחר אותם. הימלר מגיע לביקור באזור ורואה את החיילים יורים ב100 איש, הוא משבח את החיילים על פועלם ואומר שמבין כמה זה קשה להתגבר על זה. המפקד של היחידה הזו מסביר להימלר שהחיילים אמנם מצליחים לבצע את המשימה אבל חל שינוי בהם והם נעשים אלימים יותר זה כלפי זה והתרבות של היחידה משתנה. באותו חודש הימלר נותן פקודה בברלין למעבר מחיסול בירי לחיסול בגז כדי להפריד בין המחסלים לבין הקורבנות- מחנות מסודרים יותר והרצח ייעשה בתאי גזים ומשרפות על ידי היהודים כדי לא לסכן את היחידות של הנאצים. הימלר נותן פקודה להקים את 4 יחידות הרצח ואומר שהוא ראש היחידות האלה- מגיע למפקד אושוויץ ואומר לו שניתנה פקודה סודית לחסל את כל היהודים, וכשהיא תגיע להיקף יבשתי הוא יהיה אחראי לביצוע בשטח וזה יהיה המקום העיקרי. במקביל, היידריך לפי הוראתו של גרינג, מזמין את אייכמן לשיחה ואומר לו שהוא ממונה על התוכנית העולמית לחיסול היהודים.

4 .מה היו ההבדלים החשובים בין הרצח והבסיס המשפטי כאמור לבין אלה שהתייחסו לרצח לא-יהודים בידי אותה מדינה ?

5. הסבירי את המונח "ג'נוסייד". מי טבע מונח זה ? פרטי. התייחסי, בין היתר, לשוני בין מונח זה לבין המונח "הומיסייד".

המונח ג'נוסייד מורכב מג'נו שפירושו עם במובן האתני- אנתרופולוגי, ומסייד- הנוסח האנגלי שהמבוסס על המילה היוונית צידה/ קטל. למקין שהיה משפטן יהודי פולני טבע את המושג בעקבות רצח הארמנים והתייחס לכך שלרצח זה יש כותרת אחרת מאשר רצח רגיל והיא עבירה פלילית מסוג חדש. לפי למקין ג'נוסייד היא עבירה של רצח הכוללת את עבירת הרצח ויכולות להיות קשורות בה עבירות נספות (נזק נפשי, גופני ועוד). ויש בה כוונה מיוחדת מן המעלה השנייה- כוונה תחילה לגרום לתוצאה האסורה וכן כוונה תרום לחסל קהילה אנושים כגון עם, שבא, גז או עדה דתי לכן יש לקבוע לכך דינים אחרים. למקין דיבר גם על ג'נוסייד תרבותי- הרצון למחוק תרבות לאומית מסוימת- לא להשאיר לעם מסוים זכר, שלא ידברו את שפתו, לא יקראו את ספרותו וכו'.

6. איזו אמנה בינלאומית אימצה את תיאוריית הג'נוסייד ? מהן החלופות בעבירה הכללית, לפי האמנה ?

האמנה הבינלאומית שאימצה את תיאוריית הג'נוסייד הייתה זו שנחתמה בדצמבר 1948 "לכל באי העולם בדבר מניעתו וענישתו של פשע השמדת האם". האמנה השתמשה בניסוחו האחרון של למקין בנוגע לג'נוסייד. יום למחרת נחתמה גם האמנה למען זכויות אדם שאותה ניסח רנה קאסן. ישנן חמש חלופות בעבירה הכוללת של השמדת עם: 1. הריגה, 2. נזקים בגוף ובנפש, 3.הנהגת תנאי חיים קשים בכוונה קטלנית (זיקה בין עבודות כפייה לבין המטרה הסופית), 4. מניעת ילודה- כדי לאזן את הילודה החשאית היהודית ולמנוע אותה, 5. לקיחת ילדים- ילדים לא מועילים ולא עובדים נחטפו לגידול בתרבות אחרת.

7. האם ישראל אימצה את האמנה? אם כן, תארי את האופן שבו נעשה הדבר. אם לא, הסבירי את הסיבה לכך. מה התווסף לטיפול של מדינת ישראל בעניין זה לעומת טיפולו של האו"ם )על התשובה להתייחס למישור החקיקתי(?.

ישראל אימצה את האמנה בכך שאשררה אותה וחוקקה שני חוקים: 1. החוק לעשיית דין בנאצים ובזריהם לפיו נשפטו אייכמן ודמאניוק, 2. חוק העוסק במניעת השמדת עם בעתיד לפיו לישראל יש סמכות לשפוט אנשים בעניינים אלו כולל הסתה לרצח (לא רק) המוני והשמדת נכסי תרבות.

8. מדוע ניסיון הנאצים ועוזריהם לרצוח את העם היהודי הינה ייחודית לעומת פרשות ג'נוסייד אחרות? )מני לפחות 5 מאפיינים.( כיצד את מסבירה באופן כללי את הייחודיות, לאור הצטברות המאפיינים שפירטת ?

לפי ברנע, השואה מהווה סוג של ג'נוסייד. עם זאת לשואה כמה מאפיינים ייחודיים:  
1. לא ידענו שאנשים שפויים מסוגלים לרצוח אנשים אחרים בתור עבודה. גייסו אנשים בכדי לרצוח וזה היווה תקדים גם לרצחי עם קודמים בהם הצבא עשה פעולות כאלה.   
2. הקורבנות גילו כוח עמידה שלא ידענו שבנ"א מסוגלים לו.  
3. לא ראינו עוד אירועים בהיסטוריה בה הייתה מגמה לחיסול עם שלם בכל העולם על יסוד ביולוגי (העם הזה הוא נחות מאדם) בצורה שיטתית ומאורגנת. במבצע רצח קצר מועד נרצחים 6 מיליון ב14 ארצות, הקורבנות מהעם המיועד עומד על שליש, ובאצות בהן הרצח התרחש נרצחו מעל ל60%.   
4. לא ראינו מקרה בו הרצח היה היעד הממלכתי העליון, עוד יותר מניצחון במלחמה.   
5. לא ראינו מצב בו הרצח היה ללא אפשרות חנינה.   
6. המשטר שקדם לרצח היה דמוקרטי (והוא זה שאפשר את עליית הנאצים לשלטון)  
7. התרבות שאפיינה את האומה הרוצחת נחשבה תרבות עילית- מתקדמת, נאורה, משכילה ומתקדמת ביותר.

9. מתי נתקבלה ההחלטה לרצוח את היהודים ? תארי שתי אסכולות במחקר ההיסטורי. הביאי דוגמאות המאששות כל אסכולה:

ישנן שתי קבוצות של היסטוריונים הדנות בנושא זה. מרבית החוקרים מיד אחרי השואה סברו שזה היה מתוכנן מראש, עם זאת כיום ישנה רק קבוצה קטנה שסבורה כך (כולל ברנע). הקבוצה שסבורה כי מדובר בתוכנית מאוחרת שהתגבשה ב1941 היא הסטרוקטורליסטיים (מלשון מבנה) הטוענים כי המבנה של המפלגה הנאצית יחד עם הזרמים בתוכה הוביל להתקשות אידיאולוגית ופוליטית לאורך השנים שרק לבסוף הגיעה לפתרון הסופי. ניתן לתמוך בתיאוריה זו על ידי ניסיונות של הנאצים תחילה לגרש את היהודים למקומות שונים בעולם, אך כיוון שלא הצליחו ואף אחד כמעט לא רצה לקלוט יהודים התגבש מאוחר יותר הפתרון הסופי. בנוסף, כאשר הנאצים כובשים את פולין, ישנם יהודים שבורחים לבריה"מ והנאצים מאפשרים להם. זו יכולה להיות הוכחה לכך שהנאצים רצו לגרש יהודים ולא לרצוח אותם בשלב זה.   
הקבוצה השנייה נקראת אינטנציונאליסטיים שלפיהם הייתה לנאצים ולהיטלר כוונה מראש לרצוח את כל היהודים. לפי ברנע כבר בשנת 1920 היטלר הגה את הרעיון ורק ב41 ביצע ואפשר למצוא לכך מספר אישושים:  
- מיין קאמפף", שנכתב כבר בשנת 1924 ,ישנן שתי פסקאות העוסקות בהשמדה- בפסקה הראשונה נכתב: "אילו השרינו בגז מרעיל לפני מלחה"ע או במהלכה 12 אלף ממשחיתי העם, העברים הללו, היינו חוסכים לעצמנו מיליון קורבנות גרמניים בחזית שחייהם יקרים...". גם הפסקה השנייה עסקה ב"קדושת החיים" הגרמניים.   
- מילותיו של היטלר בשנת 1935 -ש"נמסור את הבעיה לטיפול המפלגה"  
- בנובמבר 1938 פורסם מאמר שכותרתו "יהודים, מה הלאה?" בביטאון הס.ס.- המאמר פורסם לאחר ליל הבדולח לגבי "השמדה מוחלטת של יהודים באש ובחרב"  
-נאום ברייכסטאג ב-30 בינואר 1939 -בשנת היציאה למלחמה, בציון שש שנים לעלייתו של היטלר לשלטון נאמר ש"אם היהודים יגררו אותנו למלחמה, התוצאה תהיה השמדת היהודים באירופה.  
-כרזות שנתלו בגרמניה- "אם אילי ההון היהודים באירופה לה ומחוצה לה יגררו את העמים למלחמה נוספת התוצאה לא תהיה בולשביזציה של כדור הארץ וע"י כך וניצחון היהדות אלא השמדת הגזע היהודי באירופה"..

**המבוא ההיסטורי**

1. הסכמי ורסאי- נחתמו בשנת 1919. הסכמים שנחתמו בין גרמניה לצרפת במעורבות של ארצות הברית. במסגרת הסכם זה שלל מגרמניה כסף, שטח, אוכלוסייה, משאבים, מעמד בינלאומי, הגבלות על צבא. באופן כללי ההסכם מאד גינה והשפיל את גרמניה- דרשים מהם קנסות שהם לא יכלו לשלם.. המטרה הייתה להוריד את המורל של גרמניה ולגרום לה שלא תעז לעשות שוב את מה שעשתה במלחמת העולם הראשונה. המטרה של ארצות הברית בהסכם זה היא שתקום בגרמניה ממשלה דמוקרטית ליברלית. פושעי נובמבר היו השרים שחתמו על ההסכם ובעקבותיהם הוקמה הרפובליקה הדמוקרטית של ויימאר- הם נקראים פושעים על ידי הימנים הקיצוניים בגרמניה וחשבו שהם רכרוכיים ובוגדים.

2 .מה היה ההבדל הכלכלי והחברתי בין המשבר הכלכלי של 1923 לזה של 1929?

ב1923 פורץ המשבר הכלכלי הראשון בגרמניה שהוא תוצר של מלחמת העולם הראשונה והסכמי ורסאי. האינפלציה מאד קיצונית, אנשים קיבלו משכורת רק במזומן, ערכם של הבולים משתנה מדי יום. הממשלה הצליחה לייצב את המשבר עם מעט סיוע בינלאומי אך עם קודשי גדול. היטלר מנצל את המשבר כדי להאשים את היהודים והופך להיות גורם מדובר. בזמן זה היטלר נכנס לבית ממשלת מדינת בוואריה ומשתלט על ראש הממשלה באופן לא חוקי ,ובעקבות כך הוא יושב בכלא ל8 חודשים והמפלגה יוצאת מחוץ לחוק. במשבר הכלכלי השני ב1929 הציבור חושב שהאינפלציה חוזרת (בעקבות משבר בארה"ב), אנשים מוציאים כסף מהבנקים וכך הבנקים מתמוטטים (למרות שלא הייתה באמת אינפלציה). הקושי הגדול בחברה הוא אבטלה גדולה בעקבות קושי לסחור עם ניו יורק. זה גרם לחשש ופחד גדול מאד בקרב הציבור והיטלר שוב מאשים את היהודים. במקרה זה יש חוסר אמון גדול בציבור, יש חינוך לאנטישמיות ותחושה ירודה שפגעה בחשיבה של האנשים. היטלר מנצל את המצב כדי להטיל את האחריות על היהודים, הוא הופך להיות גורם האופוזיציה המשמעותי ביותר.

3. מה היו טעמי התנגדותו של נשיא גרמניה להטלת תפקיד הרכבת הממשלה על היטלר, ומדוע עשה זאת בסופו של דבר?

הינדנבורג היה הנשיא- איש ימין שמרני קיצוני אך תיעב את היטלר אישית ופוליטית ולכן לא רצה להטיל עליו את הרכבת הממשלה. קבוצה של אנשי ימין שמרני שמיעוטם היה נאצי, חוששים שהשמאל יעלה לשלטון ונדמה להם שהסוציאל- דמוקרטיים קשרו קשר עם הקומוניזם ושיביאו להלאמה של רכוש פרטי למדינה. הם הולכים נשיא ומשכנעים אותו שיתן הזדמנות אחת להיטלר להרכיב את הממשלה.

4.מה היה, בקירוב, שיעור התמיכה בהיטלר ובמפלגתו בבחירות הדמוקרטיות האחרונות שנערכו בגרמניה טרם כינון הרודנות הנאצית ?

כ-40 אחוז.

5. איזה מחנה ריכוז הגדול הראשון שהקים המשטר הנאצי ובמה היה ייחודו הנוסף?

מחנה דכאו- היו בו בעיקר אסירים פוליטיים. קל מאד להוציא שם להורג. בנוסף היה שם את בית הספר למפקדי SS.

6. מה היו עיקרי הסכם מינכן?

הסכם שנתחם בין גרמניה, צרפת ובריטניה ב1938. בהסכם זה הוסכם שחבל הסודטים בצ'כיה יעבור לידי גרמניה במטרה למנוע מהם לפרוץ במלחמה. במרץ שנת 1939 מרים הגרמנים את ההסכם כאשר נכנסים לפראג, כובשים אותה למרות שלא הייתה בהסכם, ומפריים בין צ'כיה לבין סלובקיה.

7. מה היו הדרכים המנוגדות שבהן הציג היטלר פומבית את ליל הבדולח ומה היו טעמיהן?

תחילה, טען היטלר שאנשים פרטיים עשו את האירועים, אבל אח"כ הודיע ברייכסטאג הנאצי שהמשטרה עשה זאת. המטרה שלו הייתה לבדוק מה תהיה תגובת העולם הגדול לאירועים הפנימיים ואכן לא הייתה תגובה.

8. באיזה אופן פתחה גרמניה במלחה"ע השנייה ?

ב1 לספטמבר 1939 אנשי המודיעין הצבאי הנאצי שחררו אסירים גרמניים ולקחו אותם לאזור הגבול עם פולים, נתנו להם מדים פולנים, וציוו להם לחצות את הגבול לפולין. בדרך הם הגיעו לשדה מוקשים שמעברו יש צבא פולני חמוש. הגרמנים ציוו עליהן להסתובב ולחזור, וכשהם עשו זאת הנאצים ירו בהם והרגו אותם. הם צילמו את הגופות כדי לפרסם בעולם שחיילים פולנים פולשים לגרמניה וכך החלה המלחמה. תוך שלושה שבועות הם הגיעו לברית המועצות.

9. באיזה אופן הסתיימה המלחמה?

התהליך של הניצחון הרוסי הוא רב שלבי. בינואר הרוסים משתלטים על אושוויץ, הגרמנים מפנים את החנה ולוקחים לק מהיהודים לגרמניה ב"צעדת המוות". אחרי שבוע וחצי מגיעים הרוסים ומשחררים את אושוויץ פורמלית. היטלר מתאבד ב30 לאפריל וב8 במאי גרמניה נכנעת. יפן עדיין לא נכנעת מטעמים של כבוד לאומי, ובאוגוסט 45 ארה"ב מפציצה את הירושימה ונגסקי בפצצת אטום וכך יפן נכנעת ונגמרת המלחמה.

**הרפובליקה של ויימאר והדמוקרטיה המתגוננת**

1. מה טיב התפיסה הפוליטית- משפטית שעמדה ביסוד חידוש ההכשר החוקי למפלגה הנאצית מ- 1925?

גרמניה הדמוקרטית פעלה מבחינה פורמלית על פי עקרונות הדמוקרטיה, אך כיוון שזו דמוקרטיה חדשה היו בה כשלים. למשל, ניתן היה לפעול כנגד עקרונות הדמוקרטיה בשם חופש הביטוי. לאחר שהיטלר הוכנס לכלא בעקבות שימוש בנשק לא חוקי, עורך דינו מבקש להחזיר את המפלגה לחוק. בשנת 1925 ממשלת בוואריה התכנסה לדון האם המפלגה הנאצית חצתה את גבול חופש הביטוי. תשובת הרוב הקטן היא שלא- אמנם מה שהם אומרים מתועב, אבל תיעוב שלנו אינה סיבה להוציא אותה מחוץ לחוק או למנוע ביטוי חופשי. רק הפעולה של החזקה בנשק בלתי חוקי היא בעייתית ואסרו עליהם לעשות שימוש בו.

7. מהי דמוקרטיה כפי שלמדנו עליה בהקשר הקורס? (הסבירי את המושג על ארבעת מאפייניו ועל רקע התפיסה ההומניסטית):

הרובד העליון של המשטר הדמוקרטי נוגע להומניזם ובתוכו קיימות זכויות הפרט הבסיסיות שמחולקות לזכויות אזרח ואדם. אלו זכויות בסיסיות ולא ניתן לקחת אותן בנסיבות מסוימות. יש זכויות שמקבלים רק אזרחי מדינה ויש זכויות שמקבלים כל בני האדם מעצם היותם אנושיים.   
הרובד השני כולל ארבעה אמצעים פוליטיים ומשפטיים החיוניים לקיומו של המשטר הדמוקרטי: 1. הכרעת רוב- החלטות מתקבלות על פי רוב גם בתוך הפרלנט וגם שמחוקקים חוקה, 2. בחירות לרשות המחוקקת: בחירת דמוקרטיות שלכל האזרחים יש אפשרות לבחור בהן, 3. הפרדת רשויות, 4. שלטון החוק- אין אדם מעל החוק.

8. מני את נקודות החולשה של הרפובליקה הויימארית. הסבירי את האופן שבו הדמוקרטיה הרעועה אפשרה את עליית הנאצים לשלטון ואת התבססותם בו (מבחינה חוקית וחוקתית) התבססי בתשובתך בעיקר על חוקת גרמניה מ-1918 ועל כתיבתו של ויליאם שיירר:

רפובליקת וויאמר קמה ב1918 לאחר מלחמת העולם הראשונה. כיוון שלא הייתה מסורת דמוקרטית בגרמניה היו בה כשלים. החוקה הייתה מנוסחת ברמה גבוהה מאד ושיקפה בקיאות בתורה המשפט. אבל השאלה היא לא רק החוקה, אלא כיצד גוזרים אותה לחוקים, עקרונות, התנהגות פוליטיקאים ועוד. גרמניה במובן הזה הייתה חלשה יותר. היה ניתן לפעול נגד עקרונות הדמוקרטיה בשם חופש הביטוי, והיה בכלך סכנה לזכויות האזרח ולמשטר הדמוקרטי. זוהי דילמה לא פשוטה בכל מדינה דמוקרטית אך גרמניה לא הצליחה לשמור הממשל הדמוקרטי שלה בשל כשלים אלו.

9. הסבירי כיצד הדמוקרטיה המודרנית מחוסנת כיום (אם בכלל) בפני אותן נקודות חולשה ?

דמוקרטיה מתגוננת- הזכות בדמוקרטיה להגן על עצמה מפני האפשרות שלא תתקיים. קיים גבול בביטוי כל הזכויות בדמוקרטיה- הזכות לשווין, לחופש ביטוי, ואפילו לחיי אדם. לפעמים הגבולות יותר ברורים ולפעמים פחות. דוגמאות- מקרים בהם ההגנה על הדמוקרטיה גברה על חופש הביטוי: מפלגת כ"ח- מפלגה ימנית קיצונית שהיה בחוקתה רעיונות של גירוש לא יהודים, הפיכת ישראל למדינת הלכה ועוד. ועדת הבחירות פסלה תחילה את הרשימה, ולאחר שהיא עתרה לבג"ץ השופט ברק אפשר לה להתמודד בבחירות כיוון שאמר ,כל מה שחוקי חוץ ממה שנאסר בחוק". לאחר מכן המפלגה כינה בכנסת 4 שנים ולאחר הצעת חוק שבה רצו לאסור על יהודים להתרחץ עם ערבים בחוף הים, י"ור הכנסת סירב לדון בהצעה וקיבל את תמיכת בכץ לאחר שנה הכנסת תיקנה את חוק יסוד הכנסת ואת חוק העונשין וקבעה מגבלות בנוגע להסתה וגזענות ברשימה פוליטית.

10. איך השפיעה השואה על ההסדרה המשפטית של זכויות אדם, בגרמניה, בישראל ובעולם ? הביאי דוגמאות?

ראשית, בדצמבר 1948 האמנה הבינלאומית לכל באי עולם בדבר זכויות אדם. אחד המסמכים החשובים והטובים שנכתבו בעולם המשפט החוקתי. הוא מדגיש מערכות יחסים בין הזכויות ככל שאלה מתרחשות. ממנהגי ניסוח המסמך- רנה קאסן. המסמך הוא נר לרגליהם לכותבי חוקות בכל העולם והשפעתו הבינלאומית היא מכערת- אפילו במקומות בהן אין חוקה (כמו ישראל). בישראל, נחקקו חוק יסוד כבוד האדם וחירותי וחוק יסוד חופש העיסוק ופסיקות נוספות בהקשר לזכויות אדם- ברוח האמנה.

בגרמניה הוקמה הרשות להגנת החוקה שעוסקת בשאלה של חוקים הפועלים נגד הדמוקרטיה ומסיתים נגד גזענות (בשונה משנות ה20 בגרמניה שם סברו המשפטנים שאין צורך להגביל את חופש הביטוי).

בישראל ובארה"ב נערכו דיונים חשובים ציבורים על הגבולות הראויים של זכויות האדם.

**משפט אייכמן**

1. מה היה תפקידו של אייכמן במנגנון הנאצי בכלל ובפרט בהיררכיה הביטחונית ? התייחסי למוטיבציה שלו ועמדי על תפקידיו השונים לאורך השנים, במיוחד, על המעבר בשנת ההכרעה.

אייכמן מתנדב לשורות המפלגה ויש לו מוטיבציה גבוהה להשתלב בה. הציעו לו להצטרף לחיל המשמר של המפלגה, וכיוון שהיה אחראי ופעיל מאד הציעו לו להתנדב ליחידת העילית של הSA- הSS באוסטריה והוא היה מאושר מכך. הוא נורא התלהב כשהמפלגה עלתה לשלטון ורצה להשתלב בה. הוא עובר לגרמניה ומתנדב למשטרה ואח"כ שולחים אותו לטירונות ולקורס הSS שמתקיים בדכאו. הוא מתלהב ממפקד דכאו ומעוניין לעבור בשירות הבטחון בSD, ונותנים לו שם תפקיד פקידותי קטן האחראי על הבונים החופשיים. לאחר מכן הוא אומר על הממונים עליו שהיה מעוניין לעברו לדסק הציונות כי נושא היהודים מעסיק אותו. הוא עובר לשם ב35, אוסף המון מידע על התנועה הציונית, אוסף הרבה חומר ומכין דוחות (אין לו הרבה מידע מסווג). הוא לומד על דעת עצמו עברית על ידי הרב לברלין. תופסים אותו במוסד כמומחה לעברית למרות שידע רק כמה משפטים. לאחר ביקורו בארץ הוא כותב דוח מקיף מאד (שמסתמך על דוחות קודמים) וקיבל על כל מחמאות, וכך נשלח למסלול קצונה מקוצר. ב38 הוא נשלח לאוסטריה בתור מפקח משנה בראשות המרכזית להגירת יהודים, במסגרת התפקיד הוא מנסה למצוא מקומות שיקלטו יהודים. הוא משתף פעולה עם פעילים ציונים שמגיעים אליו לווינה, ומציג את עצמו כשייך לכנסיית הטמפלרים ושנולד בת"א. הוא מצליח מאד בווינה, ולאחר כבישת הנאצים את פראג ב39 הוא נשלח לשם ומקים יחידה תחת פיקודו. הוא אחראי על הגירה של יהודים החוצה ומגיע להישגים יפים מאד ביחד לציפיות הקטנות שהיו. לאחר פריצת המלחמה מתפנה מקום בגסטאפו- מדור העוסק בחקירות, עינויים ורצח ואייכמן מאד רוצה להגיע לשם. הוא מתמנה שם לראש המדור היהודי שתחילה היה קטן (גם בעזרת קשרים שמפעיל). בסף 39 עד 41 אייכמן מרחיב את המדור שלו, בקשר עם שוטרים עם קהילות יהודיות, מקים מחנות עבודה וגטאות. לאחר הפקודה לחסל את העם היהודי ב41 היידריך מזמין את אייכמן לשיחה ואומר לו שהוא ממונה על התוכנית העולמית הזו. אייכמן מאד נרגש, תחילה הימלר מפקח על החיסול אבל לאחר כמה חודשים הפיקוח הישיר עובר לאייכמן. בוועידת ואנזה ב41 אייכמן הוא הזוטר ביותר אבל אחראי על תיאום הישיבה, כתיבת הפרוטוקול, תיאום הביצוע והביצוע עצמו. במרץ 42 מתחילות הרכבות להגיע לאושוויץ ואייכמן מפתח שיטת פעולה. יש לו צוות בפריז, בודפשט, בוקרשט, אתונה וסלוניקי ששם אוספים את היהודים לרכבת. הוא עוקב באדיקות אחר ההתפתחויות. הוא חותר ליותר ויותר ולא מחכה להוראות כדי להמשיך לטפל בארץ מסוימת. בשמת 44 ראש הגסטפו דורש מאייכמן לטפל ברצח היהודית בבודפסט, ואז במשך 7 שבועות אייכמן ואנשיו מגרשים לאושוויץ יותר מ400 אלף יהודים ו87% מהם נרצחו. לא היה דבר כזה בארץ אחרת. אייכמן קנה לו תהילה יותר ויותר, ולמרות שבסוף המלחמה חלק מהדרגים הגבוהים החלו להבין שגרמניה מפסידה ושכדאי להם לחפש אליבי, אייכמן היה חדור מוטיבציה ואידאולוגי מאד.

2. מה קבעו בתי המשפט בישראל ביחס לטענת הרטרואקטיביות הפסולה לכאורה, של החוק לפיו נשפט אייכמן ?כיצד ניתן ל"גייס" את עקרונות/מוסדות המשב"ל המודרניים ביחס לאותה טענת רטרואקטיביות.   
בית המשפט פסל את טענת הרטרואקטיביות שהעלו סנגוריו של אייכמן. בית המשפט טען שהמדינה והחוק לא היו רטרואקטיביים במובן הפסול מפני שהחוקים של איסור על רצח הם עתיקים וכל אדם מכיר את קיומם, ועשוי לעמוד לדין עליהם. זה חוק דקלרטיבי שמצהיר מחדש על עקרון ישן, ולא קונסטיטוטיבי. תשובה שניתנה גם במשפטי נירנברג מיד לאחר תום המלחמה. גם לפני משפט נירנברג עקרון המנהגיות בנוגע לרצח העם היה קיים- רצח הוא פשע בכל המדינות, ואפילו רפובליקת ואיינמר נקשרה בנורמות מנהגיות ששוללות רצח בפרט ורצח עם בכלל. אייכמן ידע יפה מאוד שגם האנושות באופן כללי וודאי העולם הדמוקרטי, אוסר על רצח. הייתה אפשרות סבירה ביום מן הימים שהם יענשו במישור הזה. הוא אחד האנשים שמאוד רצו למלא את התפקיד .

3. הסבירי מהי טענת ההגנה העולה בקטע ? מה קבע ביהמ"ש ביחס לטענה זו ? הדגימי את הסוגייה על פרשת אייכמן. (ציין גם מדוע הדוגמא של אייכמן אינה הדוגמא ה"קלאסית" לסוגייה זו ?(.

הטענה שעולה בקטע היא שכאשר אדם משרת שלטון מסוים הוא חייב לציית לו ואין לו אחריות על המעשים שנעשו. בית המשפט דחה את טענה זו וקבע שציות להוראה חייב להיעשות כאשר אתה מניח שההוראה חוקית. הוראה שאדם מקבל מבעל סמכות והיא אינה חוקית באופן מוחלט- חובה עליך לסרב לה, גם אם יש ספקות צריך להביע אותן. כשהאדם הסביר מבין שההוראה מהווה עבירה פילית אסור לבצע את המעשה. על פי ברנע כאר אדם חי במדינה דמוקרטית עליו לציית להוראות כל עוד הן חוקיות, אבל במדינה דיקטטורית על האדם לא לציית לפקודות. בהקשר לאייכמן- זוהי לא הדוגמא הקלאסית כיוון שאירועים במהלך ההיסטוריה הראו שאייכמן לא רק ציית לפקודות אלא הוא יזם, תכנן וחתר להיות בתפקיד הזה וגם חתר להרוג כמה שיותר יהודים. גם שידע שגרמניה עתיד להפסיד לא שינה את האידיאולוגיה שלו והיה דבק בה.

4. מה קבע ביהמ"ש המחוזי בעניין הזיקה בין אופן הבאתו של הנאשם לתחום השיפוט של המדינה לבין הסמכות לדון אותו ?

בית המשפט קבע שבעניין השאלה של חוקי ארגנטינה היא עניין בין ארגנטינה לממשלת ישראל ושביהמ"ש שלנו לא מטפל בחוקי ארגנטינה.

**המשפט הנאצי כדוגמא לשיטת משפט רודנית**

1. מדוע הנאצים רואים בדמוקרטיה שיטת משטר פסולה (מני שתי סיבות לפחות)? כיצד המשטר הנאצי מנוגד לדמוקרטיה ביסודו (מני לפחות ארבעה מאפיינים)? הדגימי באמצעות השוואת מאפייני הרודנות אל מול מאפייני המשטר הדמוקרטי.

הנאצים רואים בדמוקרטיה שיטת משטר פסולה בשל: א. אי יעילות פושעת- הדמוקרטיה בנויה על זכויות ודיונים אינסופיים, רודנות לעומת זאת היא יכילה, ב. פסיכולוגית- המשטר הדמוקרטי משחית את נפש העם, את לאומיותו ואת הנוער. הנוער צריך להיות אכזרי וקשוח למען טוהר הגזע והדמוקרטיה מחנכת לדברים זוטרים כמו הקשבה, פשרה..

**השואה וזכויות האדם**

1.מהו הבסיס העובדתי של זכויות האדם הבסיסיות?

למוסר אין כלי אכיפה וזה תלוי רק ברדם עצמו בלבד. לעומת זאת, זכות משפטית קשורה למערכת אכיפה שאותה המדינה אוכפת. הזכות היא עובדה משפטית, דהיינו עובדה יצירת האדם וגם נקיטת עמדה ציבורית מתוך ההבנה שלא כולנו שותפים לאותן עמדות ואחרים. בזכות יש כפייה של ערך.

2. הבסיס המוסרי הוא הערך שעומד בבסיס זכויות האדם.

**החקיקה האנטישמית**

.1הסבירי את המושג "אנטישמיות". מי טבע אותו ? כיצד התפתח ? עמדי על המדרג התלת- השלבי

המונח נטבע מהמאה ה19 והוא שיקף תופעה ישנה- כלומר היה קיים לפני. הופעה היא עוינת ליהודים בשל היותם יהודים.

שלב ראשון- מהעת העתיקה עד למאה ה4-5-6: אמרו המיסיונרים הנוצרים ליהודים אינכם רשאים לחיות בינינו כיהודים- דרשו מהם להתנצר, לאחר מכן המנהיגים החילוניים בסוף ימי הביניים החליטו אתם לא רשאים לחיות בינינו ואז גירשו אותם- גירוש אנגליה, צרפת, ספרד, גרמניה, פורטוגל, גם את תתנצרו זה לא יעזור, לבסוף קבעו הנאצים אינכם רשאים לחיות.